Escola – Escola Peter Pan\nSón objectius importants de l’ideari de l’escola:\nAjudar els alumnes en la seva formació integral per tal que arribin a ser persones preparades humanament i intel·lectual. Mantenir un ambient d’escola que afavoreixi l’equilibri emocional de l’alumne i li permeti anar-se formant en:\nEls valors humans i socials\nL’exercici de la llibertat\nEls hàbits de treball\nL’escola treballa de forma explícita aquests valors i habilitats en totes les àrees d’aprenentatge, com a part bàsica del procés de socialització dels infants.\nVetllar pel desenvolupament afectiu i la seguretat emocional i relacional de cada alumne, evitant qualsevol tipus d’exclusió.\nFomentar que l’alumne sigui el protagonista del seu procés d’aprenentatge. Estem convençuts que els aspectes emocionals estan íntimament lligats a les capacitats cognitives. Els mestres, per la seva banda, són els qui acompanyen i guien els alumnes en aquest procés, partint de la reflexió i del treball en equip.\nSer una escola inclusiva i integradora, oberta a tothom, on cada alumne pugui seguir el ritme que li marca el seu propi procés evolutiu i on tots els infants hi tinguin cabuda, aprenent a respectar les diferències i a conviure amb alumnes amb característiques, pensaments, opinions, cultures i actuacions diferents, per poder aconseguir una educació integral per a tots.\nAconseguir que els alumnes adquireixin les competències i els coneixements necessaris que els preparin per a una societat canviant i plural.\nFomentar el treball col·laboratiu, potenciar les relacions interpersonals i l’acceptació de les diferències i procurar que els alumnes treballin de manera cada vegada més autònoma, amb més capacitat d’organitzar-se, d’expressar-se, d’opinar, de proposar idees i d’arribar a acords.\nEnsenyar els alumnes a ser elements actius en la vida de l’escola com a part integrant de la societat actual i futura. Treballar en col·laboració: mestres, pares i alumnes.\nEntendre l’avaluació com una eina de reflexió que permet aprendre i possibilita la millora a través de l’autoavaluació.\nIntroduir noves metodologies i projectes d’innovació per millorar i fomentar la motivació, la reflexió, la curiositat, la cooperació i l’esperit crític.\nSer una escola oberta i acollidora. La nostra escola vol ser un espai de trobada entre famílies i docents a través del diàleg, revaloritzant la tasca del professorat i la col·laboració de les famílies com a part essencial en l’educació.\nDesenvolupar al màxim les capacitats i competències de tots i cadascun dels infants, com a principi fonamentador de l’equitat i garantia, alhora, de cohesió social.\nFormar persones autònomes i crítiques que puguin ser part activa de la societat canviant en la qual vivim, de forma responsable i plena.Volem formar persones que siguin capaces d’adaptar-se als canvis i poder decidir el seu futur.\nPropiciar un clima de convivència basada en la participació, el pluralisme, la tolerància, la solidaritat, la igualtat, el respecte i l’acceptació mútua.\nIntegrar en els processos d’aprenentatge continguts vinculats amb la coeducació, la ciutadania, la convivència, l’educació ambiental, la salut, els valors, la comunicació audiovisual i l’accés a la informació.\nLlar d’Infants a l’Escola Peter Pan de Sarrià, carrer Anglí\nParvulari (P3), concertat per la Generalitat, a l’Escola Peter Pan de Sarrià\nParvulari (P4), concertat per la Generalitat, a l’Escola Peter Pan de Sarrià\nParvulari (P5), concertat per la Generalitat, a l’Escola Peter Pan de Sarrià\nDe 1r a 6è nivells (6-12 anys), tots els cursos concertats per la Generalitat de Catalunya, a l’Escola Peter Pan de Sarrià\nEducació Secundària (ESO):\nDe 1r a 4t nivells (13-16 anys), tres línies per curs, tots els nivells concertats per la Generalitat de Catalunya, a Els Arcs – Escola de Secundària\nConveni de col·laboració amb la Institució Cultural del CIC\n– Mitja jornada escolar en llengua anglesa\n– Mètode d’aprenentatge de lectoescriptura “Synthetic Phonics”\n– Mestres de parla anglesa amb preparació i experiència contrastades\n– Auxiliars de conversa nadius a P4 i P5\n– Tres àrees d’aprenentatge en anglès\n– Exàmens d’anglès oral, Graded Examinations in Spoken English del Trinity College per als alumnes de Primària, amb excel·lents resultats\n– Auxiliars de conversa nadius (CAPS, Conversation Assistant Programme for Schools) dins l’horari lectiu per a tots els nivells\n– Altres activitats en llengua anglesa: extraescolars, casals, Summer Camp…\nContinuïtat del projecte d’anglès a la nostra Escola de Secundària a càrrec de mestres especialitzats de l’escola d’idiomes de la Institució Cultural del CIC.\nCuina pròpia i menús adaptats a cada etapa educativa i supervisats per nutricionistes\nMatí i tarda, amb diferents rutes per Barcelona i rodalies\nMatí i tarda: de 08:00h a 09:00h i de 17:00h a 18:00h\nCasal i camp d’estiu en anglès\nAl juliol: per a totes les etapes, educació infantil i primària\nCol·laboració amb l’equip d’assessorament i orientació psicopedagògic de l’EAP de Sarrià\nSuport de logopèdia\nPer als alumnes que el necessitin\nPer a tots els alumnes, assegurança d’accidents i de responsabilitat civil\nDes de P5 fins a 6è de Primària, a més de l’Educació Física\nActivitats extraescolars i extralectives\nConsulteu l’apartat d’aquesta oferta educativa des de l’índex principal.\nQuant a l’aspecte lingüístic proposem:\nQue els alumnes coneguin la llengua, la història i la cultura catalanes.\nQue en acabar l’Educació Primària s’expressin també amb correcció, oralment i per escrit, en llengua castellana.\nQue adquireixin una sòlida competència comunicativa en llengua anglesa.\nUna mica… d’història\nL’Escola Peter Pan va ser fundada per Júlia Castells Girona, l’any 1960, amb la finalitat de crear una escola diferent de les que hi havia en aquell moment i inspirada en les tendències psicopedagògiques més avançades.\nJúlia Castells havia estudiat a la Normal de la Generalitat i havia treballat a l’Escola del Mar, a la Barceloneta, primer -fins que fou bombardejada durant la Guerra Civil- i després a la Rosareda de Montjuïc.\nLa Srta. Júlia va fundar l’Escola partint de les experiències de l’Escola Nova de principis de segle, de pedagogs com Montessori, Freinet, Decroly i Piaget i sobretot de Pere Vergés, fundador de l’Escola del Mar. Va aprendre molt al seu costat i quan va pensar a crear la seva pròpia escola va voler que s’hi assemblés en alguns aspectes: treball a l’aire lliure, organització social, importància dels càrrecs, sentit de la responsabilitat, biblioteca, música i una especial atenció a l’educació dels valors.\nEl setembre de 1960 l’Escola Peter Pan va obrir les portes del seu Parvulari a la planta baixa d’una torre al carrer Santíssima Trinitat del Mont. Només hi havia set alumnes; a finals de curs ja n’eren trenta. Ben aviat va disposar de tot l’edifici amb un espaiós jardí.\nA poc a poc l’escola es va anar fent gran i va necessitar més espai. L’any 1970 ja hi havia Parvulari, Primària i Batxillerat.\nEn aquell moment s’implanta l’EGB i els alumnes més grans -de 12 a 14 anys- es traslladen a una altra torre al carrer Anglí, 86, també a Sarrià. El nom oficial de l’escola passa a ser Escola Peter Pan – Estudis Anglí. Carme Sánchez n’assumeix la coordinació pedagògica.\nAl cap de pocs anys i en una nova reestructuració de l’escola, els alumnes de Preescolar i Cicle Inicial d’EGB passen al carrer Anglí i la resta d’alumnes d’EGB s’ubiquen en una torre gran i molt pròxima, al carrer Immaculada, 4.\nL’any 1980 l’Escola inaugura un nou Parvulari al carrer Berlín, 26, al barri de Les Corts, conscient de la importància dels primers anys de la vida dels infants i de com se’ls pot ajudar a fer una bona adaptació escolar. Els alumnes del Parvulari cursen EGB a l’escola de Sarrià.\nL’any 1995 l’aplicació de la LOGSE va comportar nous canvis en l’estructura del sistema educatiu. Es va suprimir l’EGB i l’escolaritat va quedar organitzada en tres etapes: Ed. Infantil, Ed. Primària i Ed. Secundària. Per tal de donar continuïtat als estudis dels nostres alumnes en acabar la Primària, les escoles Lys, Nausica, Reina Elisenda i Peter Pan, juntament amb Bellesguard i Ribot en els inicis, escoles amb un ideari i una forma de treballar molt similars, es van unir per crear una Escola de Secundària conjunta, l’Escola Els Arcs, amb un conveni de col·laboració amb la Institució Cultural del CIC, que ens permet oferir també els ensenyaments post obligatoris.\nActualment l’Escola Els Arcs és una fundació, Fundació ELS ARCS i està integrada per les escoles Lys, Nausica i Peter Pan. És la nostra Escola de Secundària i els alumnes d’aquestes Primàries tenen la continuïtat assegurada dins d’una línea de coherència pedagògica i de qualitat humana.\nA partir del juliol de 2015 l’Escola Peter Pan passa, també, a ser una fundació, Fundació Júlia Castells, nom de qui en va ser fundadora i directora, durant molts anys i a qui vam voler dedicar un reconeixement totalment merescut.\nAl llarg dels anys, l’escola ha anat canviant i s’ha adaptat a les exigències dels temps, però s’ha mantingut fidel als principis que la van impulsar: una escola personalitzada, participativa, amb un treball rigorós i creatiu i una bona relació afectiva que respecta la personalitat de l’infant i l’ajuda a créixer.\nCREIXEM I AJUDEM A CRÉIXER\nSopar d’antics alumnes i professors\nL’estiu de 2011 va tenir lloc el sopar d’aniversari que va cloure les celebracions dels 50 anys de la nostra escola. Fou una trobada multitudinària i entranyable en la qual va haver-hi moments per a l’alegria del retrobament i per a la nostàlgia dels bons records. En acabar, els participants expressaven la seva sensació de que la nostra escola, a més del seu intrínsec projecte acadèmic, representa un espai plural de creixement de persones ben arrelat al passat i amb una bona projecció de futur.Des d’aquest enllaç: Galeria fotogràfica Sopar antics alumnes o fent clic damunt de la fotografia podeu veure una acurada selecció de fotografies de la festa, a càrrec d’un dels nostres antics alumnes.\nEl dijous dia 7 de juliol va tenir lloc el sopar d’aniversari que va cloure les celebracions dels 50 anys de la nostra escola. Fou una trobada multitudinària i entranyable en la qual va haver-hi moments per a l’alegria del retrobament i per a la nostàlgia dels bons records. En acabar, els participants expressaven la seva sensació de que la nostra escola, a més del seu intrínsec projecte acadèmic, representa un espai plural de creixement de persones ben arrelat al passat i amb una bona projecció de futur.Des d’aquest enllaç: Galeria fotogràfica Sopar antics alumnes o fent clic damunt de la fotografia podeu veure una acurada selecció de fotografies de la festa, a càrrec d’un dels nostres antics alumnes.\nActe literari i musical del 50è aniversari: una festa memorable\nEl dissabte 14 de maig de 2011 a la tarda, un auditori ple a vessar va acollir amb expectació i emoció continguda l’acte literari i musical de celebració del 50è aniversari de l’escola.L’acte el va obrir la directora de l’escola, Sra. Carme Sánchez, amb una intervenció d’apunts històrics i reptes de futur que ens va ajudar a entendre d’on venim, on estem i cap a on volem seguir caminant. Seguidament, l’antic professor de l’escola i catedràtic de pedagogia de l’UB, Sr. Miquel Martínez, va emmarcar la tasca educativa del nostre centre en el passat i sobretot en la seva projecció de futur.\nDesprés d’aquestes breus intervencions, i ja fins al final de l’acte, els alumnes van ser els protagonistes. La següent participació fou la dels nens i nenes de 3r i 4t de primària, que van pujar a l’escenari per cantar, dolçament i afinada, una cançó d’aniversari que ens va fer posar la pell de gallina.\nAbans d’iniciar-se els Jocs Florals 2011, la regidora del districte de Sarrià – Sant Gervasi, Sra. Sara Jaurrieta, va felicitar l’escola en representació de la ciutat de Barcelona i ens va regalar un record commemoratiu, gentilesa del consistori.\nEls següents trenta minuts foren exclusius i segurament difícils d’oblidar per als alumnes premiats en el certamen de poesia dels Jocs Florals. Els noms de divuit nens i nenes, tres de cada curs, van ser anunciats, els guardonats van pujar a l’escenari, van llegir la seva poesia davant de tothom i van rebre un obsequi floral enmig de forts aplaudiments.\nPosteriorment, una desena d’alumnes de diversos cursos van llegir els pensaments seleccionats, en català i en anglès, despertant les rialles i les emocions dels centenars de familiars i amics que els van escoltar amb atenció. Aquests nois i noies també van rebre el seu obsequi.\nImmediatament, l’auditori es va preparar per a la traca final. Mentre el públic visionava en una pantalla gegant uns breus vídeo-resums dels actes realitzats aquest curs de celebració del nostre 50è aniversari, vint-i-cinc joves instrumentistes d’Aula de Música 7 ocupaven l’escenari i cent cinquanta alumnes de primària de la nostra escola es col·locaven darrere seu en una graderia muntada per a l’ocasió.La cantata “Bastim una nova ciutat” va omplir d’emoció l’auditori. Les parts instrumentals, els diàlegs dels solistes amb el cor, la lluminositat d’una interpretació afinada i sentida, va provocar una sincera ovació dels espectadors.\nL’acte no podia acabar millor: els nens, els protagonistes, rebent les felicitacions dels seus pares, familiars i professors, per haver-los ofert, fruit del seu treball i del seu esforç, una tarda inoblidable.\nVeieu la galeria fotogràfica -130 imatges- de l’acte\n25 anys, 50 anys i un futur jugant a escacs\nEl diumenge dia 27 de novembre de 2011 va tenir lloc una nova jornada commemorativa. Al mateix temps que celebràvem els 50 anys de la nostra escola també celebràvem els 25 anys de la fundació de l’Escola d’Escacs de Barcelona. Aquestes dues entitats els darrers temps hem compartit objectius educatius i una ferma voluntat de col·laboració.\nAl torneig d’escacs que es va celebrar al Museu Picasso hi varen acudir, a més dels alumnes de les dues entitats organitzadores, alumnes de les escoles Nausica i Reina Elisenda. La jornada fou un èxit i la valoració dels participants molt positiva.\n50 primaveres creixent i ajudant a créixer\nEl diumenge 3 d’abril els alumnes d’Educació Infantil de les nostres escoles del carrer Berlín i del carrer Anglí van ser els protagonistes d’un altre dels actes de celebració del 50è aniversari de l’escola.\nEls seus familiars i amics els van veure dansant, cantant, recitant poesies, etc. La festa va acabar amb un espectacle de titelles i una xocolatada per a tothom.\nDes d’aquest enllaç podeu descàrrega el vídeo-resum de la festa: Vídeo 50 primaveres\nJornada Esportiva dels 50 anys!\nEl diumenge dia 13 de març de 2011 va tenir lloc el segon dels actes de celebració del nostre 50è aniversari. Fou una matinal esportiva -triangulars de bàsquet- oberta a entitats del nostre barri i de la ciutat. Hi van participar una nodrida representació dels nostres alumnes actuals i també antics alumnes.Moltes altres persones van venir a animar els participants i a passar un matí molt agradable a la Mar Bella. Feu clic aquí per descàrregar el vídeo-resum de la jornada: Vídeo 50 anys bàsquet\nLa Festa dels 50 Nadals\nEl diumenge 19 de desembre de 2010 va tenir lloc la primera de les celebracions del nostre 50è aniversari. Centenars de nens i nenes i adults es van aplegar al teatre de La Salle Bonanova per compartir-la plegats.\nEls alumnes actuals ens van oferir un conjunt d’actuacions: escenificacions, cançons, etc, basades en les festes de Nadal celebrades els darrers anys. Vídeos històrics, amb imatges d’alumnes d’aleshores, introduïen totes les actuacions dels alumnes actuals. El colofó final fou la cançó “Alegria!” interpretada per alumnes i pares, en un emotiu final.\nDescàrrega el vídeo-resum de la Festa fent clic aquí: Vídeo 50 nadals\nVídeo: “Records d’Escola 1960-2010”\nAixí va començar tot. Descàrrega el vídeo “Records d’Escola 1960-2010”, un salt a través del temps, nostàlgic i emocionant. Dedicat als nostres antics alumnes i professors i, per suposat, a la nostra fundadora Júlia Castells.\n50è aniversari. Creixem i ajudem a créixer\nL’Escola Peter Pan va celebrar els seus cinquanta anys. Al llarg d’aquell curs es van dur a terme un seguit d’activitats, de caràcter intern o obertes a antics i amics, totes elles dedicades a commemorar aquesta efemèride. En ordre cronològic, varen ser:\nFesta dels 50 Nadals: diumenge 19 de desembre de 2010 al matí al Teatre de La Salle Bonanova. Acte adreçat a tots els actuals alumnes i als seus familiars.\nJornada Esportiva 50 anys: diumenge 13 de març de 2011 al matí al CEM La Mar Bella. Adreçada als antics i actuals jugadors de bàsquet de l’escola i als seus amics i familiars.\nFesta 50 primaveres: diumenge 3 d’abril de 2011 al matí al Jardí de l’escola. Activitat adreçada als alumnes d’Educació Infantil, Sarrià i Les Corts, i als seus familiars.\nActe literari i musical dels 50 anys: dissabte 14 de maig de 2011 a la tarda a l’Auditori AXA. Acte, amb un aforament limitat, adreçat als actuals alumnes d’Educació Primària i als seus familiars.\nSopar d’aniversari, d’antics alumnes: dijous 7 de juliol de 2011 al vespre al Centre Cívic Casal de Sarrià. Trobada adreçada als antics alumnes i antics professors de la nostra escola.


Una exposició mostra la indústria de la transformació de la Terreta | Pallars Digital\nUna exposició mostra la indústria de la transformació de la Terreta\nLa mostra estarà oberta fins el 8 d'abril al vestíbul de l'Arxiu Comarcal de Tremp\nper Redacció, 11 de març de 2016 a les 11:58 |\nTisores per xollar la llana de Casa Jumperna Foto: Arxiu Comarcal\nEl vestíbul de l'Arxiu Comarcal del Pallars Jussà, a Tremp, acull fins el 8 d'abril l'exposició "La indústria a la Terreta", una mostra que mira de recuperar la memòria històrica del patrimoni industrial d'aquesta zona del municipi amb l'objectiu de donar-lo a conèixer i homenatjar les persones que van contribuir a millorar la qualitat de vida dels pobles de la Terreta.\nAl llarg de gairebé mil anys, la gent de la Terreta ha conviscut en perfecta harmonia amb els recursos que el territori li ha ofert. Han après a adaptar-los i transformar-los, per tal de millorar les seves condicions de vida. A poc a poc, es van anar creant petites indústries de transformació que van permetre que subsistissin amb una gran autonomia. La tecnologia que feien servir per transformar les matèries primeres es va modificar molt poc durant aquest mil·lenni. Ens referim concretament als molins, als forns, al proveïment de combustible, a l’extracció de materials i a la transformació i la conservació d’aliments.\nEines per treballar la fusta de Casa Jumperna. Foto: Arxiu Comarcal\nAmb el despoblament massiu que va patir la Terreta, durant la dècada dels anys 60 del passat segle, totes aquestes petites indústries van quedar en desús, s’han malmès i en molts casos s’han perdut. No hi ha constància documental d’on eren i de com funcionaven, només queda la descripció oral de les persones que hi van treballar directament o que varen veure com es construïen. El pas del temps ha fet que també aquesta part del patrimoni cultural corri el perill de perdre’s en l’oblit. Afortunadament, encara hi ha tota una generació que ens pot explicar i transmetre aquest llegat.\nCultura, indústria, La Terreta, exposicions, eines, patrimoni industrial


Sastrería JM Blasi | Camises a mida - Sastrería JM Blasi\nCamises a mida, la millor solució per vestir bé\nEl vestit és un element molt important que marca l’estil de cada persona, però en el seu interior s’amaga una altra peça que tampoc podem oblidar: la camisa. I és que per vestir bé no n’hi ha prou amb un vestit fet a mida, també és necessària una camisa confeccionada amb la mateixa personalitat.\nA la Sastreria Camiseria JM Blasi ens encarreguem de realitzar camises a mida on el client podrà triar entre una infinitat de teles i decidir tots els seus detalls. El nostre sastre l’ajudarà a escollir aquells elements que li donaran a la camisa la personalitat que estigui buscant. Així doncs, es podrà triar, per exemple, la vestibilitat de la camisa (slim o normal), la forma dels punys, el tipus de coll o el brodat d’inicials.\nLa confecció de la camisa a mida segueix els mateixos passos que la realització del vestit: primer s’escull la tela, després es prenen les mides i, finalment, es personalitza la peça amb tots els detalls.\nDonat que un vestit a mida requereix una camisa d’acord amb el seu estil, confeccionar una camisa a mida és la millor solució per vestir bé de cap a peus i transmetre l’estil que el client desitja amb totes les peces de la seva vestimenta.


Entrevista a Beto Hernández | La Finestra Digital\n“Los Timadores” és una mena de spin-off de les seves novel·les gràfiques de Luba que ens mostra una “pel·lícula” interpretada per un dels personatges. Com se li va ocórrer la idea de crear falses adaptacions al còmic de pel·lícules de sèrie B?\n“Love and Rockets” era un comic-book de 28 pàgines i jo només tenia 18 per a mi. Vaig haver d’escollir les històries més importants per col·locar-les en el llibre, la qual cosa no em va deixar espai per permetre’m altres tipus diferents de relats. Sempre he gaudit amb les novel·les policíaques i els relats d’horror explícit, però fins ara no havia pogut encaixar-los en la meva feina. L’únic personatge amb el qual vaig poder fer fer això va ser amb la germana de Luba, Fritz. Els altres personatges van seguir amb la seva vida a Palomar, mentre que Fritz es va convertir en una noia independent, rica, vividora i atractiva que jo podia enviar allà on volgués. En aquella època volia introduir-me al món de la novel·la gràfica, així que vaig fer de Fritz una actriu i la vaig col·locar en pel·lícules / històries que podrien tractar de tot el que jo volgués. El problema que m’he trobat, per altra banda, és que alguns dels meus lectors volen que continuï per aquest camí.\nEl format scope de la vinyeta, l’elecció dels enquadraments recorda totalment una pel·lícula. Ha pensat a dirigir alguna amb els seus personatges?\nVaig intentar fa anys dirigir una pel·lícula sobre Palomar, però hi havia massa persones que tenien les seves pròpies idees de com havia de ser.\nSi “Los Timadores” fos de debò cinema, podria ser un bon film per a una sessió grindhouse o una crooked-story (història de timadors). Quin és el cinema que li agrada? Va pensar en pel·lícules concretes a l’hora d’escriure?\nNo tenia en ment cap pel·lícula quan vaig escriure “Los Timadores”, excepte algun tipus de melodrama criminal molt sexi dels que ja no es fan.\nPensa continuar amb aquesta línia en el futur, la ficció dins de la ficció, o tornarà al seu món particular, Palomar?\nTornaré a Palomar amb “Love and Rockets” vol. 3 llibre 5, i la influència dels procediments “cinematogràfics” de Fritz serà més que evident.\nUn cop més les dones –com ja passava a “Luba” i “Girl Crazy”– són molt importants. D’alguna manera, tot gira al voltant d’elles. Què és el que fa tan úniques a les dones de les seves novel·les gràfiques?\nSimplement m’encanta dibuixar dones atractives. És molt natural per a mi donar-les una personalitat un cop dibuixades.\nHomes i dones sempre semblen estar bastant confosos, perduts en el paisatge. Són els seus personatges pessimistes o només lúcids?\nEls personatges estan sempre perduts, com bé has notat. En les històries de Fritz hi ha dos angles diferents: la història sempre gira entorn a personatges atrets per la sexualitat de Fritz o indiferents a ella.\nLes seves influències són molt variades: els comic-books de superherois, “Mad”, “Archie”, els underground comix… Llegeix còmic contemporani? Hi ha autors que li interessin?\nVaig gaudir realment amb “Pagando por ello” de Chester Brown (també a La Cúpula) i amb “My friend Dahmer” de Derf Backderf. Rarament llegeixo nous còmics i mai llegeixo prosa. En realitat, odio els escriptors de tota mena.\nD’alguna manera, les seves històries em recorden el millor de la “narrativa estrafolària”. Inevitablement em vénen al cap dos autors: el novel·lista Jim Thomson i el cineasta David Lynch. Els reconeix entre les seves influències?\nCom ja he dit, odio als escriptors, però m’agraden els cineastes; David Lynch és una influència important en els llibres de Fritz. No estic influït per altres autors, tret que sigui inconscientment.\nFinalment m’agradaria preguntar-li: Com definiria Palomar? Què opina dels habituals esments al “realisme màgic” que es fan quan es parla de la seva obra?\nNo sabia què era el “realisme màgic” fins que algú m’ho va explicar. Vaig créixer amb la realitat i els misteris inexplicables convivint braç a braç, així que vaig pensar que seria interessant usar ambdues coses en les meves històries. Ho vaig fer així perquè no tenia ni idea de com distanciar-me d’altres autors i artistes, i sabia que si no ho feia, ningú notaria la meva presència. Volia guanyar-me la vida com autor de còmics, i ser jo mateix em va semblar la millor manera.


Aquests dies estic experimentant el que és ser un ni-ni, ja que a Xàbia s'ha acabat la temporada estival i encara em queda un mes per al davant fins que comence el curs. Continue posant el despertador als matins per costum perquè igual tindria que m'alçara a les huit, a les deu o a les dotze. Per tal de treure-li profit al dia, intente recordar totes les coses que pense a fer quan estic en plena voràgine d'exàmens o mentre treballe a l'estiu. Tantes coses voldria fer quan no puc, i tantes que no vull quan puc. I mentre, m'invente feines. Hui per exemple he decidit acabar una tasca pendent des de juny. En acabar el curs vaig guardar tots els apunts de la carrera dins un baül. Llavors he decidit obrir-lo per ordenar-los i arxivar-los.\nÒbric el baül i comence a retirar estrats i més estrats de paper. Sembla més aviat un jaciment arqueològic, cada palada porta records que irònicament no recordava. I a cada muntó de paper vaig traient un any de la meua vida fins que com tot en aquesta vida, arribe a la fi. Als primers anys de carrera els tinc una especial estima, pot ser perquè són els més polits o perquè varen ser fets per un altre jo que va desaparéixer sota el pes de la història, mai millor dit, i del pragmatisme de nombrosos professors. Un jo més innocent, més ingenu fins i tot més bona persona, en definitiva, un desconegut. En aquests no m'hi afanye tant, lentament vaig rememorant escenes d'un passat que ja no tornaran perquè aquests papers no parlen solament de dates o interpretacions històriques. De cada fibra del paper se'n desprén molt més. Repasse la prehistòria, la història antiga, la medieval, la moderna fins que arribe a un grapat de papers desorganitzats i encara en brut d'aquella Història Contemporània Universal amb Encarna Monerris que tant se'm va entravessar fins que vaig aconseguir agarrar-li el ritme a la professora.\nI entre les pàgines després de dies, setmanes i fins i tot mesos d'antics règims i revolucionaris francesos, arriben tots els obrerismes. Multitud de tendències i corrents que en el seu moment em ballaven al cap en un vals mal compassat, sense ordre ni concert. Ludistes, cartistes, socialistes utòpics, marxistes, anarquistes, bakuninistes, comunistes, anarcocomunistes, socialistes, anarcosindicalistes, sindicalistes revolucionaris... i un fum de sigles, experiències i noms, la majoria d'ells personatges alemanys i russos de noms impronunciables. I jo tractant de memoritzar-los, construïa un marge de pedra seca, en el que al moment de caure un element s'afonava tot el conjunt. Fins que vaig trobar el morter que unia tota aquesta amalgama: tots aquests homes que van deixar suor, sang i llàgrimes, que no van dubtar a perdre jornals i treballs, que van discutir i barallar-se, tots tenien un objectiu comú. La industrialització havia suposat l'empitjorament de la vida de molts treballadors i el que pretenien era que l'estat garantira una sèrie de seguretats bàsiques per als obrers i les seues famílies.\nFinalment després de molts esforços i treballs aconseguiren donar-nos tot un seguit de luxes que hui no apreciem: la seguretat social, les mesures de protecció, els salaris garantits, els jornals de base, els horaris definits, el dret de descans, el dret de vaga. Una victòria per a ells i per a nosaltres, màxims beneficiaris de la seua lluita. Ai!, però la nostra societat no haguera aconseguit ni una mínima part de les seues conquestes puix anem abocats a un individualisme autodestructiu en què cadascú mira pel seu benestar i fa ulls cecs a aquella dita que diu: quan veges la barba del teu veí cremar, posa la teua a remullar. I així, mentre van segant-nos l'herba sota els peus i pixant-nos al damunt i dient-nos que plou anem lentament retrocedint en el temps, demostrant que la història no és ni lineal ni evolutiva, que de vegades pot ser involutiva o regressiva. I allà on els nostres avantpassats van véncer, nosaltres serem vençuts. I mentre torne a la tasca, recorde aquell gal anomenat Brennus: Vae Victis!\nPRIMERA PRESA DE CONTACTE AMB ELS ADOLESCENTS.\nDE TORNADA A VALÈNCIA.\nEL PROCÉS DE MASTERITZACIÓ.


CERRR Igualada: Sortida cicloturista pel Montsant\nEl proper dissabte dia 30 de novembre de 2013 es realitzarà una sortida cicloturista de tot el dia per la Serra del Montsant. L’hora de concentració serà les 9:00h al Bar l’Avinguda d’Igualada per sortir en cotxe cap a Cornudella. Una vegada allà es realitzarà la ruta, on es dinarà a mig camí. A la tarda retrobada a Cornudella i tornada a Igualada en cotxe.\nLa ruta serà Cornudella de Montsant, 2 pujades entre vinyes fins a Falset, carretera gran i una rampa per arribar al dinar a Gratallops (la font). Després camí cap a Vilella Baixa i súper rampa fins a La Morera de Montsant i per finalitzar tot baixada fins Cornudella de Montsant. Els més atrevits abans de marxar, pujada fins a Siurana guapíssima amb una vista espectacular on si fa bon dia es podrà fer un beure en el refugi per després tornar a baixar fins el cotxe. Distancia aproximada de 75Km.\nLa sortida es oberta a tothom, es realitzaran diferents grups segons els nivells dels ciclistes (ningú es quedarà sol) i es prega comunicar l’assistència a la persona responsable per tal de reservar taula al restaurant (Isidre Guixà 651.844.950).\nUs animem a venir, les vistes i l’ambient serà espectacular.


Benicarló consolidarà una platja naturista\nLa platja coneguda com El Fondalet delimitaria aquesta platja destinada a un tipus de turisme concret que persegueix entorns naturals com tota aquesta zona de costa benicarlanda\nUn increment en la vigilància de les restes que les pluges dipositen a la zona revitalitzaria i potenciaria les seues possibilitats naturals\nfoto: platges de la zona nord de Benicarló\nLes persones acostumades a gaudir de l'encant natural de la platja Mar Xica cnocen tot el potencial d'aquest front marítim, així com les seves cales i diferents platges. Des de la pròpia Mar Xica fins arribar a Auguadoliva i passant per Surrac, una platja, anomenada el Fondalet, podria consolidar-se com platja naturista, integrada dins el perfil litoral de la ciutat.\nA diferència de la resta de platges de les quals disposa Benicarló, la Mar Xica i les seues diverses platges adjacents - les platges nord benicarlandes, com és el cas de la platja d’El Fondalet-, es revesteixen de pedres i d'una vegetació natural que confereix un aspecte molt atractiu per a visitants i turistes que busquen, precisament, platges amb encant natural.\nEn aquest sentit, l'edil de Medi Ambient, Ximo Bueno, ha assenyalat que des de l'Ajuntament es pretén la recuperació de tota la zona de costa de Benicarló, i amb aquest propòsit es podria establir a partir de mesos turístics, com la festivitat de Setmana Santa, persones designades que revisessin i procedissin a la retirada d'objectes que les pluges dipositen en el mar i que aquest, al seu torn, torna a expulsar a la superfície de la platja amb els temporals. Es podria així, controlar l'estat d'aquesta zona, de difícil accés i neteja causa de la seva penya-segat, i evitar que es consideri un punt negre a causa, precisament, a aquests elements que les pluges arrosseguen. A aquest possible increment en la vigilància, Bueno afirma que la coneguda com platja del Fondalet es podria consolidar com platja naturista de manera permanent. Actualment ja hi ha persones que la utilitzen amb aquesta finalitat, però es potenciaria com platja destinada a aquesta finalitat si disposés d'aquesta catalogació.\nActuació a la desembocadura del Riu Sec a la Mar Xica\nD'altra banda, i pel que fa a l'actuació a la desembocadura del Riu Sec a la Mar Xica, denunciada per Ecologistes en Acció, Bueno ha discrepat pel que fa a la importància que se li ha atorgat des del col·lectiu ecologista a aquest petit embassament, que és el que precisament dóna el seu nom a la platja Mar Xica, a causa de les seves petites dimensions. Segons Bueno no és aquesta una zona on nien espècies, ja que en aquest punt no hi ha vegetació, per la qual cosa no resulta un punt especialment rellevant.\nD'altra banda, també nega que sigui un niu de mosquits, ja que les seves aigües són salades. Sí que acull, en canvi, a gavines i altres espècies marines molt concretes. Bueno ha manifestat, tanmateix, que en pròximes actuacions s'intentarà que hi hagi una major coordinació entre àrees i fins i tot, prevenir del que es pretén dur a terme a la Direcció Territorial de Medi Ambient perquè sigui des d'aquest organisme el que aconselli, o no, l'actuació.


Com mantenir un noi interessat després de dormir amb ell - Bloc\nWhoops: has dormit amb un noi que t’agrada molt! I sí, va ser una nit bastant increïble ...\nNormalment el consell és 'No dormiu amb un home fins que no us caigui', oi?\nBé, la veritat és que no és gaire fàcil dir si un home en realitat ha “fallat per tu” o simplement volia tenir relacions sexuals i estava jugant perfectament el paper de Awesome Boyfriend, prou temps per viure la seva fantasia final amb vostè.\nPerò està bé. Tenir relacions sexuals abans que s’enamori no necessàriament va a arruïnar la relació. El que realment importa és que espereu fins que hagueu experimentat alguna connexió emocional. Si estàs segur que ell va sentir alguna cosa, i després te n'has feta al llit, és molt possible que encara estigui pensant en tu.\nAixò és bó. Comencem, per tant, comentant el llibre de regles de After Sex.\n1. No parlem del compromís. No li influeixi. No t’emocioni. No us aferreu, no sigueu romàntics, sinó que no!\nSé que això és difícil de resistir perquè el sexe sol fer-nos voler vincular i voler ser romàntic. L'alliberament de la substància química amb oxitocina té un efecte fort sobre tu ... i sí, també en ell. Però és molt important que li deixeu experimentar la seva pressa amorosa en els seus propis termes i que no tracteu de discutir compromís ni res estressant. Per ara, bategeu a la tarda. No hi ha cap raó per passar fred i precipitar-se de forma prematura.\nPerò és quan toca passar. I se’n va primer.\n2. Restablir tota la relació. NO seràs amic amb beneficis.\nDesprés que un noi dormi amb vosaltres i després que ell senti una connexió definitiva, el seu següent pensament és fer-vos amics amb beneficis. Perquè en la seva sensació tonto, el sexe casual és una 'cita greu'. És cert, no ho és. I s’avorrirà si li dones sexe gratis, només perquè ho desitgi.\nEn el seu lloc, repta-li a impressionar-te de nou. Ara que heu tingut relacions sexuals, la relació ha tornat a ocupar el primer lloc. Vosaltres sou amics ... heu pres una decisió precipitada ... ja s'ha acabat. Eviteu-lo ... o almenys, sigueu cordial i no romàntic.\nRàpidament esbrinarà que no esteu sentint sentimentalment. I voldrà tornar a tastar aquella connexió emocional. Recompenseu-lo per l’esforç que fa. Feu-lo perseguir de nou.\n3. No us centreu en agradar-lo ... centreu-vos en una bona aparença i atractiu per a altres homes.\nLa gelosia és petita, no? Bé, el cert és que en realitat no esteu jugant amb ell quan intenteu augmentar la vostra confiança buscant bé els altres. L’està impressionant. Així, en els propers dies i setmanes, publica fotos excel·lents de tu mateix a les xarxes socials. Torna a la persona independent i coqueta que estaves abans de conèixer-lo. Feu-li saber que no teniu previst disminuir-la ... encara us semblarà una eliminatòria. ENS ENCANTRARÀ la seva fantasia definitiva ... si només treballa prou per guanyar-te de nou.\nDe fet, recomano ser una mica massa confiada després del sexe que no tenir confiança. No t’insultis, no tenses amb el teu cos. No parlem negatiu de tu mateix. Sigueu positius i feu-li intuir que el sexe no canvia res amb vosaltres: seguiu essent la mateixa persona atractiva i divertida al matí següent.\n4. No el desitgis més del que vol.\nSeguint endavant, no li heu de proposar que el desitgeu més del que vol. O, si no, francament, li donareu un cap gros. Això vol dir que intencionalment hauria de mantenir-se ocupat a la vida i evitar primer els missatges de text, trucar-lo o concertar-se per a una altra data. Això dóna la impressió que et vol més del que el desitges. Podeu recompensar-lo per haver-vos atès de manera permanent per la vostra atenció, però ni un segon massa aviat. Té textos / truca primer.\nAixò el fa adonar-se de quina magnífica cita va tenir amb tu i com mai pot tornar a experimentar una cosa semblant ... fins que no ho intenti. Al no estar disponible, el deixeu xopar en tota la droga per l'amor a 'l'oxitocina' i deixeu-li comprendre que li agrada molt més enllà del simple sexe.\nJo defenso personalment l'escenari 'm'agrada, però ...' No podeu deixar que un noi sàpiga que el vol més que el que ell vol. Però al mateix temps, el voleu recompensar per l’esforç, oi? Aleshores, quan vulgui parlar de la relació, comence a pensar en 'jo m'agrada com tu ... però' Això li dóna un repte. Li deixa saber que ets atret sexualment per ell, potser fins i tot compatible amb ell, però ...\nSempre hi ha un però! (I això el torna una mica boig)\nPER ha de demostrar que està compromès amb vosaltres i realment vol treballar dur per perseguir-vos i mantenir la vostra atenció. El premies només basant-se en l’atenció que et presta. Quan s’abandona, t’avorreixes i deixes de reaccionar.\nAixò envia un missatge fort: heu passat molt bé amb ell, PER B ...\nPerò ara la vida continua! Què vol realment de vosaltres? Creieu-me, aquesta actitud és el que empeny els botons d'un tipus i el que els fa acabar 'agenollats' per a la vostra aprovació, si aconsegueixen la meva deriva.\n5. Quan guanyi una altra 'nit al cel' amb tu, NO facis més el mateix. Fes-ho encara millor.\nLa primera vegada es basava exclusivament en la passió i la curiositat, oi? Aquesta vegada i la propera vegada, anireu a complir fantasia. Esbrineu què li agrada sexualment, per què us atreu de manera única i quins són els seus desitjos reals. Dóna-li la seva fantasia (per raó de la seva naturalesa) i fes-li saber que mai no tornarà a sortir a una dona amb aquest bé: algú que de veritat li agrada agradar-lo i li fa experiència sobre ell, tant com és sobre tu.\nSé que això sembla senzill, però creieu-me, la majoria de les dones només deixen que el sexe 'passi'. Semblen que és el que vol el noi, i així li donen. Però no s'hi esforcen, realment no el recompensen amb una actuació especial.\nApel·lar a les seves fantasies i millorar constantment, és una manera segura de mantenir-lo interessat, fins i tot més enllà de la novetat del sexe.\nCom veieu, no teniu res de què preocupar-vos, encara que tingueu relacions sexuals amb ell una mica massa aviat. Sempre que continuï la persecució i se li faci més atractiu després del fet, tornarà a trobar-vos!


El passat dia 8 de febrer la nostra neta gran l'Aina va fer els 7 anys. Aquest és el pastís que he preparat tot i que han passat uns quants dies per celebrar-ho amb els seus tiets Sergi i Míriam que no varen poder ser-hi el dia de l’aniversari.\n1 raspadura de la pell d’una llimona\nAboquem la barreja al motlle per coure’l i cap al forn que ja tindrem escalfat a 180º, deixem coure uns vint minuts o fins que estigui al nostre gust. (Podem anar punxant-lo amb un escuradents per assegurar-nos que està cuit). Reservem\nPer preparar la cobertura, posem una cassola amb aigua a escalfar, sense que arribi a bullir, mentrestant posem la xocolata trossejada, la llet i la mantega a un cassó i el posem dins la cassola per desfer la barreja al bany Maria, anirem remenant fins que comproven que ja la tenim al punt.\nRecobrim amb la xocolata tot el pastís hi decorem amb llaminadures que a ella l’hi agraden molt.\nfoodtravelandwine 22 de març de 2019, a les 18:50\nQue bueno saber que estas publicando estas delicias!!.....y yo volviendo de a poco....Abrazotes, Marcela\nPA DE CEREALS AMB ANXOVES I CREMA DE FORMATGES\nMACEDÒNIA DE FRUITES D’HIVERN\nBACALLÀ AL PIL-PIL DE ROVELLONS\nCEVICHE DE LLAGOSTINS AMB MANGO\nCÒCTEL DE CUIXA D’ÀNEC CONFITADA\nAMANIDA DE CALAMARS I CARXOFA


La congelació del preu de la llum no està garantida més enllà de l’hivern | BonDia Diari digital d'Andorra.\nDc., 22/12/2021 - 22:36\nLa congelació del preu de la llum no està garantida més enllà de l’hivern\nE. A. A. / FOTO: SFGA\nUna de freda i una de calenta. Aquesta és la sensació amb la qual ens hem quedat els periodistes que hem assistit avui a la roda de premsa posterior al consell de ministres i en la qual el portaveu del Govern, Eric Jover, ha anunciat el decret de tarifes elèctriques que el Govern ha aprovat per a l’any 2022. Un decret que congela novament aquestes tarifes amb la voluntat de “donar suport a la ciutadania i al teixit empresarial arran de la situació provocada per la Covid-19”. La sorpresa ha estat que, en voler confirmar els periodistes que l’abast temporal d’aquesta mesura era tot l’any vinent, Jover ha matisat i ha dit que de moment seria així “tot l’hivern”. Això no vol dir que hi hagi d’haver forçosament una revisió del decret, que tal com ha assenyalat Jover no té un termini com no havien tingut termini els decrets de congelació de tarifes anteriors. El que sí que hi haurà és “una anàlisi de la situació” passats aquests mesos en què hi ha un consum més elevat d’electricitat pel fred i les poques hores de llum.\nEl ministre portaveu ha recordat que les tarifes vigents actualment són les mateixes que el 2019, ja que venim de dos anys seguits de congelació tarifària. En aquest sentit ha apuntat que la gestió de FEDA tant pel que fa a la producció pròpia a la central hidroelèctrica com pels contractes a llarg termini amb un preu garantit ha permès que la companyia hagi pogut fer front a una conjuntura “extremadament volàtil” als mercats de l’energia. Ara bé, el sobrecost que FEDA ha hagut d’assumir sense repercutir-lo de cap manera en la factura de la llum oscil·la entre els 8 i els 10 milions d’euros i a ningú no se li escapa que això a la llarga podria comprometre la capacitat inversora de la parapública.\nEn qualsevol cas, el Govern i FEDA tenen molt clar que no volen que l’escalada de preus als mercats veïns “impacti negativament” en els ciutadans ni en les empreses. Per tant, una eventual revisió de tarifes hauria d’anar en consonància amb una millora de la situació econòmica. De moment, més enllà de la congelació, el decret introdueix noves bonificacions a les tarifes domèstiques i pretén així incentivar el consum en hores nocturnes.


Juny de 2018 – Pàgina 2 – Associació Cultural La BiblioMusiCineteca\nEn la seva última sessió de temporada “L’arxiu històric del Gran Teatre del Liceu” Per les seves primeres treballadores Montserrat Figueras i Enid Negrete. A més amb gravacions antigues de Lluís Casado Us esperem. […]\nConferencia Història il·lustrada del cinema de lluitadors Vull veure sang! Del periodista i director de cinema mexicà Raúl Criollo I passi de la pel·lícula Santos contra el Dr. Muerte i el documental Captures, l’ocaso dels […]\nPoemes de Foc- 8 de Juny\nPoesia a la Biblio Teresa Saladrigas, Floe Iñigo i Per Martín ens presenten aquest mes les seves “Poesies de Foc”. Us esperem a tots per gaudir d’una vetllada més plena de poesia. Divendres 8 […]\nInauguració de l’exposició: Comino Trazado- 6 de Juny\nLa Bibliomusicineteca i el Kasbah presenten “Camino Trazado”, retrospectiva de Martha Castellanos, exposició de gravats, il·lustracions i pintures de l’artista mexicana, resident al Montseny, Inauguració: dimecres 6 de juny del 2018. A les 19.15 hores. […]\nDins el marc de LASFIBA (Latin American Short Film Festival Barcelona) es projectarà el documental “Juanote” del mexicà i xalapeño Raúl Criollo. Juanote, va ser imatge del paisatge urbà de la capital de Veracruz (Mèxic), […]


Sopar de tripleta i reconeixements | FET a TARRAGONA\nUpdated: 25 de novembre, 2012\nAmpolla de cava per celebrar la gran temporada dels matalassers\nSopar fi de curs dels Xiquets de Tarragona. Els alumnes han tret de nota un excel·lent i han fregat la matrícula d’honor. Han repetit la seva millor actuació de la història, la tripleta, i per Tots Sants feien un intent desmuntat de cinc de nou amb folre. Toca, doncs, anar de festa!\nDesprés dels cafès i abans que obri la discoteca, Roger Peiró, cap de colla, agafa el micròfon per assegurar que ha estat un any fabulós, que s’ho han passat bomba i que han après molt. “Un any de trànsit cap allò que volem ser”. No ho diu, però parla de ser una colla de gamma extra.\nAmb Roger Peiró comparteixo taula. Tanca la tercera temporada com a cap visible dels Xiquets i no li fa res continuar. Diu que s’avorreix al cap de quinze dies sense castells. Els nens l’adoren. I als grans els sap motivar a partir de conceptes com “fe” i “fam” (tenen fam de menjar-se el món casteller).\nEl cap de colla brinda amb aigua, tot i que celebrem el millor any dels matalassers. Assegura que no provarà l’alcohol ni el dia que descarreguin el cinc de nou.\nAmbient d’eufòria al recinte firal després d’un any excepcional: els millors castells i 150 noves camises. El president de la colla, Antoni Maria Sánchez, està molt satisfet, tot i l’esforç que comporta el càrrec. A la taula del president, un dels castellers més il·lustres, mossèn Francesc Gallart, de l’ermita de Sant Magí.\nRepartits per les taules, més de 300 persones: reconec els veterans Dionisio de la Varga, Àngel Conesa i Albert Pallarès, i els joves Joan i Gerard Sala, Hugo Vives, Oriol Peiró i Arnau Cornadó, entre molts d’altres. No veig, però, Xavier Sabaté, cap de llista del PSC que deu estar reflexionant sobre el futur del seu partit, l’endemà de les eleccions.\nLa festa no se la perden les periodistes Raquel Sans (TV-3) i Laia Díaz (Més) i el company Àlex Alonso (TAC 12). Trobo a faltar, en canvi, Jordi Suriñach, referent del periodisme casteller, excel·lent company i professional, i matalasser de primera hora.\nPaco Montoya, periodista del Nàstic al Diari de Tarragona, i Aitana de la Varga, fan de mestres de cerimònia del sopar low cost dels Xiquets. Després del primer plat, a la pantalla projecten el tres de nou de Sant Magí; després del segon, veiem el quatre de nou de Santa Tecla; i en acabar les postres, un resum de Tots Sants, una fita de la història de la colla que va aplegar 430 camises ratllades a Vilafranca.\nPrecisament, els Castellers de Vilafranca s’emporten un dels reconeixements de la nit. També es guardona la feina en la direcció del Concurs de Tarragona en les figures de Xavi Gonzàlez, Ester Roca i Melcior Bustos (el de la botiga El Lloro de Governador González). Hi ha regals per a la canalla i una ovació de gala per a Antoni Coll, fotògraf dels Xiquets.\nEscriure del primer reconeixement de la nit, però, m’obliga a utilitzar la primera persona del singular. Els Xiquets han volgut remarcar la meva trajectòria durant més de 18 anys com a director de Tarragona Ràdio fomentant la informació castellera i la retransmissió de les grans diades. Em sento profundament emocionat per dins i agraït per fora.\nGràcies al testimoni sonor de la ràdio (i a les veus de Joan Fortuny, Carles Cortès, Jordi Suriñach, Raquel Sans, Xavier Abelló, Àlex Alonso, Josep Ardila….) el món casteller tarragoní pot presumir avui d’una gran època. I jo em sento especialment orgullós d’haver contribuït a difondre-la.\nEls Xiquets de Tarragona i les altres colles de la ciutat encara tenen per escriure molts altres capítols importants d’aquesta gran època.\nMoltes gràcies, Xiquets, i felicitats per la temporada!


El Consell de Serveis Socials redacta el pla de treball fins al 2020 Est� format per tres grups de treball: Pobresa i exclusi� social, Crisi i salut i Atur i s'han marcat els objectius de futur 21.07.2016 | 06:30\nEl Consell de Cohesi� i Serveis Socials de Girona va presentar dimarts, en sessi� plen�ria, la proposta de definici� del Pla de Treball del Consell per al per�ode 2017-2020. La sessi� es va fer al centre c�vic Ter i va comptar amb la participaci� de les entitats que en formen part, sindicats, representants dels grups municipals i t�cnics municipals. El Consell est� format per tres grups de treball:?Atur, Pobresa Infantil i Exclusi� i Salut. Des del grup Atur, es treballa en el disseny, la coordinaci�, el seguiment i l'avaluaci� del programa ocupacional Girona Actua del Servei Municipal d'Ocupaci�. Des del grup de Pobresa Infantil i Exclusi� social, s'estan duent a terme la creaci� dels indicadors que compondran l'enquesta d'un mapa socioecon�mic. Des del grup Crisi i Salut, s'est� realitzant a trav�s del Projecte �mbar, que apodera persones en situacions continuades de crisi o risc d'exclusi� social. La primera tinenta d'alcalde d'Igualtat i Drets Socials, S�lvia Paneque, qui ha destacat que �el Consell �s l'espai de trobada de les entitats, sindicats i l'Ajuntament, on els serveis socials es configuren com un �mbit de treball en xarxa, integrador d'accions, comunitari, de cooperaci� i de millora de la cobertura per donar respostes s�lides a les necessitats de la ciutat, dels barris i de les persones�.


«Marina Day», demà dissabte, al port esportiu de l'Hospitalet de l'Infant - Revista Cambrils\nPublicat el Divendres, 7 de juny de 2019 11:12h\nImatge del port esportiu de l'Hospitalet de l'Infant | Cedida\nDemà dissabte 8 de juny, torna el Marina Day, la Festa dels Ports Esportius, una jornada plena d'activitats gratuïtes per a tota la família impulsada per l'Associació Catalana de Ports Esportius i Turístics (ACPET). El Club Nàutic Hospitalet-Vandellòs s'ha sumat un any més a aquesta iniciativa, amb l'objectiu d'apropar la ciutadania al mar i al port esportiu de l'Hospitalet de l'Infant.\nEntre les propostes que ha organitzat, amb la col·laboració de l'Ajuntament de Vandellòs i l'Hospitalet de l'Infant, Stand Up Paddle Surf Arenal, la Federació Catalana de Vela i l'ACPET, hi ha: sortides amb embarcacions "Gamba" o "Omega"; bateig d'stand up paddle surf i "King Sup" per a 8 persones en grup (de 10 a 16 h); i taller d'observació de partícules contaminants de l'aigua (de 10 a 11 h).


EL CEC A LA V TROBADA DE REPRESENTANTS DE RELIGIONS A CATALUNYA | CEC Digital\nEl Consell Evangèlic de Catalunya participarà en la V Trobada de Representants de Religions a Catalunya que organitza el GTER (Grup de Treball Estable de Religions) el proper 17 d’octubre a Barcelona.\nEn aquesta cinquena edició, la jornada analitzarà la necessitat o no d’un canvi en la llei de Llibertat Religiosa; un fet que en les darreres setmanes ha pres un major protagonisme, després de les informacions que suggerien la seva possible reforma i transformació en llei de Llibertat de Consciència.\nPer tal d’analitzar la llei existent, i la seva modificació, així com aprofundir jurídicament en les implicacions i consolidar una opinió pròpia, s’ha convidat tres experts en la matèria que aportaran les seves visions:\nJaime Rossell, Degà de la facultat de Dret de la Universidad de Extremadura.\nMaría del Mar Leal, Professora de la facultat de Dret Eclesiàstic de la Universidad de Sevilla.\nÀlex Seglers, Professor de la facultat de Dret Eclesiàstic de la Universitat Autònoma de Barcelona.\nEstà previst que el programa inclogui un temps d’exposició, així com una taula rodona oberta a la participació de tots els assistents.\nLes persones interessades en participar poden contactar amb l’Oficina Tècnica del CEC per a rebre més informació (cec@consellevangelic.cat o 93.424.10.20).


l'Esquella de la Torratxa: Puigcercós: 'No posarem pals a les rodes a la llei de consultes de CiU'\nTot i això, alerta que el TC i el govern espanyol 'bloquejaran qualsevol iniciativa'\nEl president d'ERC, Joan Puigcercós, ha assegurat aquest dissabte que 'a diferència d'ells, no posarem pals a les rodes' en referència a la llei de consultes que impulsarà CiU tal com es va anunciar des del Govern. Amb tot, Puigcercós ha alertat que el Tribunal Constitucional espanyol i el govern de l'Estat, sigui del PSOE o del PP, 'bloquejaran qualsevol iniciativa' en aquest sentit. Pel que fa a les primàries del PSC, Puigcercós ha celebrat que els socialistes celebrin un 'debat democràtic i no un debat de nomenament a dit, com hem vist en altres partits'. El president d'ERC ha fet aquestes declaracions durant la presentació de la Secció d'Anàlisi de Polítiques Públiques de la Fundació Josep Irla que s'ha fet a la seu del partit.\nDISSABTE, 19 DE FEBRER DE 2011 14:36 H\n'Ens paguen per fer de diputats, farem la nostra feina i que no tingui cap dubte CiU que, a diferència d'ells, no posarem pals a les rodes'. Amb aquestes paraules, Joan Puigcercós ha sintetitzat la posició d'Esquerra Republicana de Catalunya respecte la llei de consultes que impulsarà CiU tal com va anunciar el portaveu del Govern, Francesc Homs, aquesta setmana.\nNo obstant això, el president d'ERC ha fet un advertiment: 'No maregem la gent; fem el que fem, el govern d'Espanya, del PSOE o del PP, o el Tribunal Constitucional, bloquejaran qualsevol iniciativa'. En aquest sentit, també ha afirmat que 'tots sabem que la sentència del TC posa un objectiu molt clar: faci el que faci Catalunya, serà controlat i prohibit'.\nJoan Puigcercós ha atès els mitjans de comunicació durant l'acte de presentació de la Secció d'Anàlisi de Polítiques Públiques de la Fundació Josep Irla. En aquest marc, el president d'ERC ha assegurat que 'és un moment de fer propostes valentes, clares, trencadores, sense complexos; això és el que se us demana'.\nDes del seu punt de vista, s'ha de fer propostes 'amb perspectiva' per tal de 'saber com volem el país d'aquí 25 anys'. En aquest sentit, ha afirmat que 'CiU ha renunciat' a aquest objectiu de planificació. 'Hem vist improvisació sistemàticament, com en aquests moments que no hi ha ni una proposta seriosa a mig i llarg termini; tot és a curt, i amb el retrovisor posat' ha afegit Puigcercós.\nPel que fa a les primàries del PSC per escollir el candidat a l'alcaldia de Barcelona responen a 'una falta de reconeixement de lideratge implícit'. No obstant això, Puigcercós ha indicat que 'hem de respectar i valorar' el fet que el PSC sigui 'capaç de dirimir els debats interns d'una forma democràtica'.\nEl president d'ERC també ha aplaudit que els socialistes celebrin unes primàries responent 'a un debat democràtic i no a un debat de nomenament a dit com hem vist en altres partits'. 'No es pot demanar partits oberts i després, quan fan els seus processos oberts amb pluralitat, algú vulgui veure això com un problema', ha afegit.\nETIQUETES ERC, Joan Puigcercós, llei de consulta\nRidao: 'Estic disposat a presidir ERC si la militància m'ho demana' 11.02.2011.


Torna el Concurs de Nadales Periodístiques per a mainada de fins a sisè de primària | Col·legi de Periodistes de Catalunya\nInici / Actualitat / Torna el Concurs de Nadales Periodístiques per a mainada de fins a sisè de primària\nHi poden participar, a través d'un col·legiat, nens i nenes de fins a sisè primària amb dibuixos que uneixin els temes nadalencs amb el món de la comunicació. El guanyador rebrà un lot de llibres (a elegir) valorat en 50 euros de la Llibreria 22 de Girona.\nHas pensat que d’aquí a no res ja entrarem al desembre? Això vol dir que torna el Concurs de Dibuix de Nadales Periodístiques!\nEt proposem que demanis als teus fills/filles, germans/germanes, nebots/nebodes, néts/nétes, fillols/filloles... en resum: a qualsevol criatura amb interessos artístics que faci un dibuix que tingui a veure amb les festes de Nadal i amb el món del periodisme. Totes les tècniques són vàlides, i tots els estils artístics (inclòs l’abstracte) són benvinguts!\nEl dibuix guanyador serà el protagonista de la nadala de la Demarcació de Girona d'aquest any i el seu autor rebrà un lot de llibres (a escollir) valorat en 50 euros, de la Llibreria 22 de Girona, que com cada any col·labora amb nosaltres en aquesta activitat cedint part del premi.\nEns pots fer arribar els dibuixos fins al dilluns 12 de desembre a la nostra seu (Nou del Teatre 1, 2n 1a) o per correu electrònic (secretariaperiodistes@grn.cat).\nNo t’ho pensis més: busca paper, colors i una bona estona per endavant... i deixa que la seva imaginació voli!


Els Estats Units i Israel abandonen la Unesco\nLa directora general de la Unesco, Irina Bokova, ha anunciat avui que els Estats Units han decidit retirar-se de l'organització després d'haver suspès ja el 2011 el pagament de les seves contribucions arran de l'entrada de Palestina a l'entitat. Unes hores més tard, Israel s'ha afegit als nord-americans i ha anunciat que es retirava.\nLa responsable de l'organització de l'ONU per a l'Educació, la Cultura i la Ciència ha assenyalat en un comunicat que el secretari d'Estat dels EUA, Rex Tillerson, li ha notificat oficialment aquesta decisió, que ella "lamenta profundament" i considera "una pèrdua per al multilateralisme ".\nPosteriorment, el primer ministre israelià, Benjamin Netanyahu, ha anunciat que ha donat l'ordre d'iniciar els preparatius perquè el país abandoni també l'organització.\nEl representant d'Israel davant la Unesco, Carmel Shama-Hacohen, havia recomanat poc abans de conèixer-se l'ordre de Netanyahu la sortida del país de l'organització. "En els últims anys, la Unesco s'ha transformat en una organització estranya que ha perdut el camí professional a favor dels interessos polítics de certs països", ha argumentat, segons recull el diari Yedioth Aharonoth.\nLa Unesco, "antiisraeliana"\nEn un comunicat del govern nord-americà, el Departament d'Estat ha comunicat la retirada de la institució, acusant-la de ser "antiisraeliana". No obstant això, els Estats Units hi conservaran una plaça com a membre observador.\nLes males relacions entre la Unesco i els EUA van començar arran de la incorporació de Palestina a l'organisme internacional l'octubre de 2011. Aleshores, la Unesco va guanyar un membre, però va perdre el finançament que aportava el gegant nord-americà. L'aportació del país presidit per Trump representava el 20% del pressupost.\nAleshores, els Estats Units no va ser l'únic país a negar l'entrada de Palestina: a la votació del 2011, 14 països van votar-hi en contra, entre els quals es trobaven Israel, Suècia, la República Txeca, Alemanya, Austràlia i el Canadà. Malgrat tot, una majoria —107 països— van votar a favor de la resolució d'incorporació, que va comptar amb importants suports geoestratègics, com Rússia o França.\nHome, des que vaig saber que la Cristina Borbó era la presidenta del comitè escanyol de la Unesco que ja vaig veure que no era més que una moma i una trona per a gent pobre. Pobre d'esperit, vull dir. Dels pobres de veritat, poc se'n preocupen.\nDice Rajoy que no se pueden ir que esto es ilegal y deben decidirlo todos los de la Unesco juntos, ademas si se van les dejan sin blanca.\nS'ha de ser curt de gambals per dir q és un organisme anti-israelí, però al seu país de paletos s'ho creuran. És una organització plural amb gairebé tots els estats del món q defensa la pau. Però als EEUU no els agrada la pluralitat i prefereixen altres organismes on tenen dret a veto com la ONU. La seva democràcia es resumeix en "Si no penses com jo aplico el veto i si no puc aplicar veto doncs me'n vaig".


Les dones realitzen menys exercici físic que els homes de manera habitual.\nLes persones que viuen en àrees socioeconòmiques més deprimides tenen més risc d'estils de vida i alimentació no saludables. Aquesta és una de les conclusions a les que han arribat investigadors de l'IDIAPJGol, la Universitat Rovira i Virgili (URV) i centres associats al projecte PREDIMED-Plus de Catalunya. La recerca ha analitzat dades de 1.512 persones de 55 a 80 anys. Els resultats mostren que tenir ingressos baixos està relacionats amb seguir una dieta menys saludable i amb dur a terme menys activitat física. Per exemple, s'ha constatat un major consum de cereals refinats i pastisseria entre les persones amb menys recursos, al mateix temps que hi ha menys consum de fruita.\nD'altra banda, el grup amb menys recursos econòmics estava format per un percentatge més gran de persones amb estudis inferiors i en situació d'atur. Entre aquests, hi havia un percentatge més alt de persones sedentàries o amb hipertensió.\nEn el marc de l'estudi es van classificar els pacients en quatre categories: dieta no saludable i baixa activitat física; dieta no saludable i alta activitat física; dieta saludable i baixa activitat física; i dieta saludable i alta activitat físcia. Els resultats mostren que el 68,3% de les persones que seguien una alimentació saludable però feien poc esport eren dones. Tot i això, el 59,8% de les persones amb un patró alimentari saludable i molta activitat física també eren dones.\nEls resultats s'han publicat a la revista científica 'Nutrients'.\nComenta el contingut : Les dones mengen més sa però fan menys exercici físic, segons un estudi de la URV


Cirurgia toràcica avançada\nCirurgia toràcica Mínimament Invasiva\n2006-2007: Realitzat el programa de doctorat en Cirurgia i Especialitats quirúrgiques.\n2008: Obtenció de l'acreditació de suficiència investigadora (DEA) amb qualificació d'Excel · lent .\n2008-2009: Fellow en investigació quirúgica experimental a la unitat de cirurgia experimental en el departament de cirurgia toràcica a l'Hospital Clínic de Barcelona . El projecte realitzat en aquest període , sota la direcció del Prof Paolo Macchiarini ha permès gener comunicació oral al congrés americà (AATS 2009, Boston, USA), i una publicació en revista internacional com a primer autor.\nParticipació en estudi experimental com a investigador principal: "Avaluació experimental de l'eficàcia i seguretat d'un suport pulmonar extracorpóreo dirigit per bomba via veno - venosa amb una única cànula en un model animal".\nTesi doctoral redactada i en procés de presentació per a la seva lectura , basada en la publicació de 2 articles com a primer autor sobre el pulmó artificial . Primer article ja publicat a "The Journal of Thoracic and Cadriovascular surgery", realitzat a partir de la finalització d'un projecte de recerca amb model animal, i el segon article publicat a la mateixa revista i basat en investigació clínica.


Política de privacitat – Seguros Alegret\nLa visita a aquest web no implica que l’usuari faciliti dades de caràcter personal.\nLes dades que en el seu cas siguin facilitades pels usuaris podran ser tractades pel responsable de l’tractament, sent en tot moment conservats i tractats d’acord amb la legislació vigent en matèria de protecció de dades.\nQuan per demanar dades de caràcter personal s’utilitzin formularis, la identificació de l’usuari s’entén que és correcta, ja que és el propi usuari el que, voluntàriament, introdueix les seves dades en els formularis i qui respon de la seva veracitat. Així mateix, s’indicarà el caràcter voluntari o obligatori dels camps o respostes a emplenar. La informació obligatòria s’identifica amb un asterisc. La negativa a proporcionar les dades qualificades com obligatoris suposarà la no prestació de el servei o informació sol·licitada. A més, podran facilitar-se dades de manera voluntària amb la finalitat de prestar de la millor manera el servei demandat o la informació sol·licitada.\nDe conformitat amb l’article 13 de l’Reglament General de Protecció de Dades i l’article 11 del LOPDGDD, informem del següent:\nEl responsable de l’Tractament està compromès amb la protecció de la informació que gestiona, no només pel degut compliment de la normativa que ens regula, sinó també per la confidencialitat de les dades personals que ens són encomanats, de forma concreta per la informació que rebem mitjançant la nostra pàgina web.\nEn aquesta línia, ens preocupem pels nostres usuaris i la seva privacitat complint amb la normativa aplicable en matèria de protecció de dades. Amb aquesta finalitat posem a la seva disposició la informació relativa a l’tractament de dades personals que duem a terme, amb l’objectiu que, en tot moment, pugui conèixer com tractem les seves dades i els drets que té com a titular dels mateixos.\nLes dades que ens facilita podran ser utilitzats per poder relacionar-nos amb vostè per tal de:\nAtendre, tramitar i gestionar adequadament les consultes, comentaris, incidències o suggeriments remesos.\nGestionar les tasques bàsiques d’administració.\nMantenir-lo informat, bé per mitjans electrònics o dispositius mòbils de qualsevol informació que poguessin resultar del seu interès.\nAnàlisis estadístiques de visites a la pàgina web i comportaments dels usuaris en la mateixa.\nGestionar adequadament la navegació a través de el present lloc web.\nQUINA ÉS LA LEGITIMACIÓ AMB LA QUAL TRACTEM LES DADES?\nEl tractament de les seves dades per a les finalitats descrites es basa en el consentiment atorgat.\nEl responsable de l’Tractament, sota l’empara de l’interès legítim que li correspon, podrà realitzar els tractaments que siguin estrictament necessàries per a l’administració interna de la pàgina web (anàlisis estadístiques de visites a aquest i comportaments dels seus usuaris).\nTindrà dret a obtenir confirmació sobre si estem tractant dades personals que el concerneixen. En relació amb les seves dades personals té dret a:\nAccedir als mateixos.\nSol·licitar la seva portabilitat en un format estructurat, d’ús comú i de lectura mecànica.\nNo ser objecte d’una decisió basada únicament en el tractament automatitzat de les seves dades personals.\nPodrà exercir aquests drets davant el Responsable de l’Tractament. Per a això podrà dirigir-se per escrit a l’adreça indicada més amunt (apartat relatiu a la identitat i dades de contacte de l’Responsable), acompanyant a la seva sol·licitud una còpia de document oficial d’identificació, o enviant un correu electrònic verificat amb signatura electrònica, amb el objecte d’acreditar la seva identitat, a aquesta mateixa adreça electrònica.\nL’interessat tindrà dret a retirar el seu consentiment en qualsevol moment.\nLa retirada de l’consentiment no afectarà la licitud de l’tractament basada en el consentiment previ a la seva retirada.\nEn tot moment podrà presentar reclamació davant l’Agència Espanyola de Protecció de Dades: Calle Jorge Juan, nº6 (28001 – Madrid) www.aepd.es\nNo es preveuen comunicacions de les dades de caràcter personal dels usuaris de la pàgina web.\nEl responsable de l’Tractament no realitzarà transferències internacionals de dades de caràcter personal.\nLes dades seran conservades durant el temps imprescindible en funció de la finalitat per la qual van ser facilitades o recaptats, sense perjudici, si és el cas, l’exercici del seu dret de supressió. En relació amb el tractament necessari per a l’enviament d’informació podrem conservar les seves dades fins que no ens demani la seva supressió.\nPer conèixer la Política de Cookies de l’responsable de l’Tractament accedeixi a l’enllaç POLÍTICA DE COOKIES.\nMODIFICACIÓ DE LA POLÍTICA DE PRIVACITAT I PROTECCIÓ DE DADES\nEl responsable de l’Tractament es reserva el dret a modificar la present Política de Privacitat i de Protecció de Dades per adaptar novetats legislatives, de manera que recomanem la seva lectura abans de cada accés i navegació pel lloc web. No obstant l’anterior, les relacions establertes amb els usuaris, amb anterioritat a la modificació de la Política de Privacitat, es regeixen per les normes previstes en el moment en què l’usuari va accedir a la pàgina web sense perjudici del que estableix el Reglament General de protecció de Dades.\nEl codi font, els dissenys gràfics, imatges, fotografies, sons, animacions, programari, textos, així com la informació i, en definitiva, els elements continguts a la pàgina web estan protegits per la legislació espanyola sobre els drets de propietat intel·lectual i industrial a favor de l’responsable de l’Tractament.\nEn tot cas, l’usuari podrà visualitzar-los i utilitzar-los per a ús personal, quedant prohibida la seva utilització amb fins comercials i, en conseqüència, no estant permesa la reproducció i / o publicació, total o parcial, ni el seu tractament informàtic, distribució, difusió, modificació , transformació o descompilació, etc., sense el permís previ i per escrit de titular. Quan s’autoritzi la reproducció s’ha d’indicar la procedència de la informació.\nLa legislació aplicable és l’espanyola i per a la resolució de qualsevol tipus de controvèrsia que es pogués derivar de la utilització d’aquesta web, així com de la inscripció o contractació que es pogués realitzar a través d’ella, es declara com a jurisdicció competent als jutjats i tribunals de domicili de l’responsable de l’Tractament excepte en aquells casos en què l’usuari tingui la posició de consumidor i per imperatiu legal hagi de sotmetre als tribunals del seu domicili.


Tractament facial Barcelona | Total Laser\nInici > Facials\nRecupera la finor de la teva pell, neteja el teu rostre en profunditat i atenua els signes de l'edat gràcies a la nostra nova aparatologia facial. Consulta'ns sense compromís. Confia en el nostre tracte personalitzat per saber quina és la tècnica que millor s'adapta a les teves necessitats.\nTOTAL LASER utilitza exclusivament equips dels principals fabricants occidentals, aplica productes cosmètics d'alta gamma i ho fem sense presses, emprant tot el temps que el teu rostre necessita.\nÉs una neteja en profunditat, manual i amb aparatologia, que saneja, repara i revitalitza el rostre.\nALTA TECNOLOGÍA IPL\nElimina i/o aclareix les taques cutànies, prevé l'envelliment i la pell apareix més jove.\nLa radiofreqüència facial Accent és un tractament no invasiu que combat dla flacciditat de la pell estimulant el propi col·làgen.\nTractament reparador del roste: atenua les arrugues, combat la flacciditat i torna a la cara el seu aspecte ters, jove i lluminós.\nMascara llum LED\nTractaments de lum led amb cosmetica avançada de Matriskin: estimulació del col·làgen, acció sobre l'acne, les taques i descongestió de la pell.\nMillora la forma de la cella, pot corregir imperfeccions i/o donar més\ndensitat. Tot de manera molt natural


Campionat d'Espanya de Múixing Neu a Baqueira Beret - Diari de la neu\nCampionat d'Espanya de Múixing Neu a Baqueira Beret\nS'esperen més de 150 participants a la cita del dissabte 3 i diumenge 4 de març\nCompetició, Val d'ArànAgències 02.03.201808.30 h\nCampionat d'Espanya de Múixing Neu a Baqueira Beret. Imatge d'arxiu. Autor/a: Club Gos Àrtic\nAquest cap de setmana es disputa a al Pla de Beret, a l'estació d'esquí de Baqueira Beret, la gran cita anual del múixing sobre neu, amb la celebració del Campionat d'Espanya de Múixing Neu, en modalitat sprint. Un certamen organitzat pel club Gos Àrtic en col·laboració amb la RFEDI i la FCEH.\nLa competició, com és habitual, es disputarà a dues mànigues. La primera serà dissabte i la sortida del primer participant serà a les 9h. Diumenge, segona màniga, a partir de les 8:30h. El lliurament de premis es farà diumenge a les 12:30h.\nS'han previst tres circuits. Un de 4,8km que haurà de completar l'únic participant en categoria infantil, els corredors de trineu amb 2 gossos i els canicrossers; un de 8,2km, per als participants amb trineu tirat amb 4 gossos, i un de 12,3km per a la resta de categories, tant de trineu com d'esquijòring.\nPer a aquest Campionat s'hi han inscrit 159 participants, representants de 10 federacions de tot l'estat. Les delegacions més nombroses seran la catalana (amb 47 inscrits), la madrilenya (amb 31) i la castellano-lleonesa (amb 22). Completen la llista atletes de les federacions basca (13), aragonesa (7), gallega (9), navarresa (12), valenciana (8), asturiana (1) i càntabra (7).\nPodeu seguir tota la informació relativa a la cursa a www.clubgosartic.cat.\n09.01.2018. Lles de Cerdanya acull aquest cap de setmana els Campionats de Catalunya de Múixing Neu


El Centre de Reempresa de Catalunya pretén evitar el tancament del 10% d’empreses que entrin en un procés de Reempresa - Web actual\npor | may 4, 2012 | Comunicació - Recull de premsa | 0 Comentarios\nEl Centre de Reempresa de Catalunya pretén evitar el tancament del 10% d’empreses que entrin en un procés de Reempresa. L’any 2011 la creació d’empreses a Catalunya va tancar amb un saldo de -11.000 empreses.\nAquesta iniciativa pionera a l’estat espanyol, es va posar en marxa el juny de l’any passat de la mà de la patronal catalana Cecot, de la Fundació Cp’Ac amb el suport del Departament d’Economia i Coneixement i està finançat per la Generalitat de Catalunya i el fons FEDER europeu. La Reempresa és un instrument que pretén incidir directament en la reactivació de l’economia, en la generació de riquesa i el manteniment de l’ocupació. “S’han dedicat molts esforços, especialment en els darrers anys, en fomentar i facilitar la creació d’empreses però hem oblidat que, tant important com la creació, si no més, és afavorir la continuïtat”, va afirmar Antoni Abad, president de la Cecot en l’acte de presentació del projecte.\nSalvem les empreses catalanes! Resultats en el primer trimestre de 2012\nEl Centre de Reempresa de Catalunya ha aconseguit atendre 484 empreses cedents i 333 reemprenedors preparats per començar els casaments propis del projecte Reempresa (Fins a 31.03.12).\nPel que fa a la tipologia d’empreses cedents, el 35,42% pertanyen al sector Comerç, el 30,83% al sector Serveis, el 17,08% al sector Industrial i el 16,25% a l’hostaleria.\nEn aquest punt destaca, a diferència de la tendència en creació d’empreses, que el 30% de reemprenedors, que en lloc de començar de zero s’estimen més reemprendre, prefereixen iniciar l’activitat en el sector industrial. Això dóna al Centre de Reempresa de Catalunya avantatge a l’hora d’encaixar les dues parts necessàries en un procés de Reempresa.\nÉs evident que tota economia dinàmica i innovadora provoca una mortaldat corrent i habitual d’empreses per gestió deficient, pèrdua de mercats, problemes personals, discrepàncies societàries, obsolescències diverses o per no tenir successió. Moltes empreses fracassen en la seva trajectòria, no per falta de viabilitat econòmica, sinó perquè no es pensa en la seva transmissió com una alternativa de continuïtat. I així ho demostra el 25,42% dels casos d’empreses cedents que s’han adreçat al Centre de Reempresa de Catalunya, que ho han fet per jubilació del cedent. En el 25% dels casos el motiu és el canvi de negoci del cedent i en el 10,83% el canvi de domicili. En menor mesura altres motius per cedir l’empresa són la impossibilitat de portar el negoci (19%), la malaltia(13%) o les desavinences amb els socis (4%).


El PEMB visita amb una delegació de la regió metropolitana el menjador sostenible 360° a la seu d'Inditex\nInici Comunicació Notícies El PEMB visita amb una delegació de la regió metropolitana el menjador sostenible 360° a la seu d'Inditex\nEl restaurant col·lectiu de l'empresa de moda serveix 4.400 menús diaris amb aliments de proximitat, ecològics i de temporada\nEl 2016 els responsables del departament d'innovació de la companyia gallega van implementar un canvi de model en la restauració a les seves pròpies instal·lacions, anomenat “menjador 360°”. Ubicat a la seu d'Inditex, a la localitat d'Arteixo, el de Zara va ser el primer en servir 1.600 menús diaris saludables i sostenibles i va donar el tret de sortida a una iniciativa que ja s'ha estès a la resta de restaurants de la seu. Allà es serveixen més de 4.400 menús al dia, és a dir, 900.000 àpats l'any, seguint un model que recentment s'ha començat a implantar a la planta de Bershka, a Tordera i Palafolls, a la regió metropolitana de Barcelona.\nMenjador sostenible 360º\nDiversos productors locals de la regió metropolitana de Barcelona, representants de la Diputació de Barcelona i del Consell Comarcal del Vallès Occidental, convidats i acompanyats per una part de l'equip del PEMB s'han desplaçat a Galícia amb l'objectiu de conèixer de ben a prop el projecte. Durant la visita, el personal d'Inditex els ha mostrat les instal·lacions a la planta d'Arteixo, concretament les entranyes del menjador, la cuina, el rebost, la zona de neteja... i fins i tot un dels horts. La finalitat era entendre què és i com funciona un menjador 360°.\nObjectiu: 99% d'horta ecològica\nEl model proposat per l'empresa gallega vol, per una banda, aconseguir una reducció de l'impacte sobre els recursos naturals i promoure una alimentació sana i responsable i, per l'altra, apostar per la producció local i les varietats autòctones, així com pels productes ecològics. Aquesta és precisament una de les principals fites dels impulsors de la iniciativa: “La nostra previsió per l'any passat era tenir un 20% d'horta ecològica. Com va ser un mal estiu, ens vam quedar en un 16-17%, però aquest 2022 volem que sigui del 25% i, en un termini de 4 o 5 anys, arribar al 99%”, explica Pablo Gómez durant la visita a l'Horta Millarada, a pocs quilòmetres de la planta d'Inditex. Allà ens rep Gustavo, un dels 70 productors locals que abasteixen els menjadors corporatius des de fa més de sis anys. Amb poc més de dues hectàrees de terreny, els ven tomàquets, carbasses, moniatos i patates, entre les 80 espècies que se serveixen als restaurants. Li suposa entre un 30 i un 40% de les seves vendes i s'ha associat amb sis productors més de la zona per optimitzar esforços i recursos. A més a més, cada dijous es van alternant vuit dels productors locals per plantar la seva parada al mercat setmanal on venen els seus productes als treballadors de l'empresa.\nGreen to feed, per què és més rendible ser sostenible?\nServir productes locals, fer un bon ús dels recursos i matèries primeres, impulsar l'economia circular buscant arribar al residu zero i fomentar els bons hàbits alimentaris. Són algunes de les línies d'actuació d'Inditex per fer possible la seva proposta. Ara bé, la pregunta amb la qual sempre s'acaben topant és la mateixa: és car ser sostenible? L'equip d'innovació i infraestructures de la companyia de moda ha aconseguit demostrar que, tant a curt com a llarg termini, la sostenibilitat de la restauració col·lectiva surt més rendible. I per a mostra, un botó. Només en fer el canvi dels envasos de plàstic a vidre per als pícnics que preparen ja s'han estalviat més de 60.000€ el primer any. A més, tenen un dels 5 menjadors més rendibles del món per a Sodexo, l'empresa que els gestiona.\nFa anys que el PEMB dona impuls a projectes d'alimentació sostenible i de proximitat i ara es materialitzarà en una de les missions que formarà part del nou pla estratègic metropolità de Barcelona, el Compromís Metropolità 2030. “La qüestió alimentària és un eix clau en la lluita contra el canvi climàtic i per nosaltres focalitzar el que és estratègic en el sector ha estat un dels factors que hem treballat de manera més intensa en els darrers anys”, assegurava el coordinador general del PEMB, Oriol Estela Barnet durant la presentació que va fer el responsable de Sodexo a Barcelona el 2019.\nAquest model d'Inditex és un exemple més de bones pràctiques del que es pot fer des de la restauració col·lectiva i replicable a altres espais com hospitals, centres de recerca o centres educatius, per contribuir a mitigar el canvi climàtic i millorar la salut i benestar de les persones.\nModel de restauració 360°- Sodexo\n'Green to feed, per què és més rendible ser sostenible?'


La taxa de vacunació contra la grip en majors de 65 anys va aconseguir el 67,7% la passada campanya | Consumer\nLa taxa de vacunació contra la grip en majors de 65 anys va aconseguir el 67,7% la passada campanya\nAquesta proporció és inferior al 75% que recomana l'OMS\nEl nombre de persones majors de 65 anys que es va vacunar contra la grip va augmentar fins al 67,7% durant la passada campanya. Segons les dades publicades pel Grup d’Estudi de la Grip (GEG), la taxa encara no aconsegueix les recomanacions del 75% de l’Organització Mundial de la Salut (OMS), encara que supera les dades de vacunació de la campanya anterior, que van ser del 56,7%.\n“Existeixen una sèrie de grups de risc més vulnerables que uns altres en cas que contreguin la infecció gripal”, apunta Ramón Cisterna, coordinador del GEG. L’expert ha explicat que la capacitat de resposta immunològica dels majors de 65 anys és menor que la de les persones joves, la qual cosa els fa més vulnerables enfront de qualsevol tipus d’infecció, inclosa la grip. Com a exemple de la influència del factor edat en el desenvolupament d’aquesta malaltia, Cisterna ha apuntat que el 90% dels afectats per casos greus de grip durant la passada campanya tenien més de 40 anys.\nCisterna ha assegurat que és molt difícil predir les conseqüències de la grip en termes generals perquè les seves repercussions varien en funció de la varietat del virus que contregui cada pacient i el seu propi estat físic. Per això, recorda que el millor instrument de prevenció són les vacunes, ja que la seva eficàcia se situa entre el 60% i el 90% en adults sans.\nEl coordinador del GEG ha especificat que, encara que la vacunació contra la grip està oberta a tothom, es recomana especialment a aquelles persones amb malalties cròniques, com a afeccions respiratòries, cardíaques, renals i diabètics. A més, Cisterna ha reclamat un major esforç als poders públics i als professionals per aconseguir eliminar la creença que la grip és una infecció menor. Recorda que la grip pot ser la causant de patologies greus i que és la responsable de la mort d’entre 250.000 i 500.000 persones cada any.\ngripe-ca infección-ca mayores-ca personas-ca vacunació


L'adjudicatari de la Mare de la Font farà una inversió de 276.840 euros en 2 anys - Regió7 :: El Diari de la Catalunya Central\nL'adjudicatari de la Mare de la Font farà una inversió de 276.840 euros en 2 anys\nBarbens acusa la CUP «de fer política partidista» en el debat al ple de la moció sobre la mancomunitat\nsolsona 01.04.2017 | 13:06\nMoment del ple. Pilar Màrquez\nSolsona va aprovar aquest divendres per unanimitat l'adjudicació del servei de bar-restaurant del parc de la Mare de la Font a l'actual licitador, Roger Vilaginés. Al concurs no s'ha presentat cap més oferta. No obstant, Ramon Xandri, regidor d'Hisenda, va explicar que la proposta amb què es farà la contractació definitiva és «econòmicament avantatjosa» i suposarà una inversió de 276.840 euros en un termini de dos anys. Segons l'estipulat, el contracte tindrà una durada de 15 anys.\n«L'adjudicatari es compromet a l'import en inversions que preveu el concurs, de 180.577,85 euros més IVA, però afegeix millores per valor de 96.266,83», va subratllar Xandri. Les actuacions previstes inclouran supressió de barreres arquitectòniques, millora de l'entorn, façanes i paviment, així com condicionament de la sala i d'un espai exterior amb taules, i construcció d'un lavabo adaptat.\nLa sessió ordinària de març va començar amb tranquil·litat, però va pujar de to quan va ser l'hora de debatre la moció d'Alternativa per Solsona (ApS) -CUP en què se sol·licitava demanar a la Mancomunitat d'Abastament d'Aigua del Solsonès (MAAS) i a l'empresa Aigües del Cardener que se sotmetessin a una auditoria. La moció va aprovar-se amb els 9 vots favorables de la CUP i del govern d'ERC i PSC i els 3 vots contraris de CiU. Marc Barbens, portaveu del grup de CiU, va acusar la CUP de fer «política partidista» i va demanar-los que retiressin la proposta. Barbens va recordar que la mancomunitat va aprovar ja dimecres posar-se en mans de la Sindicatura de Comptes i l'Oficina Antifrau i va acusar ApS-CUP de «fer el paripé» . El portaveu de la CUP, Òscar García, va recordar que la moció s'havia presentat amb anterioritat al ple de la mancomunitat, perquè hi havien «indicis suficients que poden generar dubtes sobre la gestió».\nLínia per autònoms\nEl ple va votar l'aprovació inicial de les noves bases d'incentius per al foment empresarial i l'ocupació. Enguany, la dotació pressupostària dels ajuts pujarà dels 25.000 als 40.000 euros. A més, hi haurà una línia específica per a projectes d'autoocupació, un dels acords del govern i el grup de CiU en l'aprovació dels pressupostos.\nEntre d'altres qüestions, la regidora de Governació, Isabel Roca, va anunciar que el 18 d'abril s'activarà la pilona del portal del Pont. Així mateix, l'alcalde David Rodríguez va dir que el govern està satisfet del ritme d'execució del pla de mandat. Rodríguez no va retirar les declaracions sobre la CUP, fetes a la roda de premsa sobre el Camp del Serra i que el grup li havia sol·licitat que rectifiqués, sinó que va mantenir que la voluntat sempre ha estat entregar tota la informació possible a l'oposició.\nSolsona aprova posar el nom d'1 d'Octubre a la plaça de la Sala Polivalent\nL'Ajuntament solsoní finalitza la recuperació de l'entorn de la font de la Mina


Els hotels gironins preveuen una ocupació per Cap d'Any d'entre el 70 i 85% a la muntanya - El Gerió Digital\nEl perfil del turista es caracteritza per parelles de mitjana edat i famílies catalanes residents a Barcelona\nDijous, 29 de desembre de 2016 21:18h\nLa Federació d'Hostaleria de les Comarques de Girona preveu que els percentatges d'ocupació durant els dies previs de Cap d'Any seran més elevats que els dies de Nadal i apunta que el dia de més entrades serà el dissabte 31 de desembre.\nEn un comunicat, la federació calcula que es registrarà una ocupació del 85% a la Cerdanya i del 70% al Ripollès mentre a les comarques de la costa rondarà entre el 60 i el 75%. La ciutat de Girona i rodalies l'ocupació arribarà al 60%. La Federació ha indicat que l''ocupació hotelera dels dies de Nadal ha estat baixa a les comarques de Girona, d'entre el 55 i el 60% a la muntanya i entre el 40 i el 60% a les comarques costaneres.\nPel que fa a la setmana prèvia a la festivitat de Reis es preveu que l'ocupació sigui més baixa que l'anterior, amb una ocupació d'entre el 30 i el 60% a les comarques del litoral i del 50% a les comarques de muntanya tot i que s'esperen reserves d'última hora.\nLa Federació ha indicat que les dades d'ocupació d'aquest any són semblants a les de l'any passat i el perfil del turista es caracteritza per parelles de mitjana edat i famílies catalanes residents a Barcelona ciutat i a la seva àrea metropolitana, seguit de francesos i visitants de la resta de l'estat espanyol.


Dia internacional dels museus 2017 - Associació Ceramistes La Bisbal\n15 de maig de 2017 /in Museu Terracota /by acebico\nNit dels museus 20 de maig\nUn any més el Terracotta Museu de la Bisbal d’Empordà se suma a la celebració del Dia Internacional dels Museus (DIM), una efemèride que se celebra cada 18 de maig. El gruix de les activitats però, tindrà lloc el dissabte 20 de maig, data escollida per celebrar la Nit dels Museus.\nEl 18 de maig hi haurà la tradicional jornada de portes obertes al museu, que es podrà visitar gratuïtament dins del seu horari habitual (de 10 a 13h i de 16 a 19h).\nTambé s’obrirà una nova exposició temporal, Entre Museus i col·leccions: aiguamans del Museu de la Pesca de Palamós, fruït de la col·laboració entre el Terracotta Museu i el Museu de la Pesca de Palamós, dins del programa “Entre Museus”, un projecte de documentació i difusió conjunt dels fons dels membres de la Xarxa de Museus de la Costa Brava. Aquesta proposta vol donar sortida a un conjunt de peces que es troben en la reserva de les col·leccions dels museus i que, en condicions normals, són invisibles als usuaris. La mostra s’ubicarà a l’Espai El Forn, un dels espais expositius més singulars del museu. Un dels antics forns de la fàbrica de la Terracotta ha passat a ser una sala ideal per albergar exposicions de petit format.\nEl dissabte 20 de maig al vespre, a partir de les 19h, i fins a la mitja nit, el Terracotta Museu estarà de celebració.\nLa primera activitat serà una visita guiada de comiat a l’exposició temporal “Rogenca, argila i foc” (19:30h), amb la pròpia artista, Antònia Roig, ens explicarà l’evolució del seu llenguatge plàstic a través de les diferents peces exposades.\nA les 20h, Xavier Rocas, conservador del museu, oferirà la conferència Parlen els terres: Marques de fàbrica a les rajoles fines de paviment bisbalencs.\nFinalment, a les 21:30h hi haurà la proposta de l’Associació de Ceramistes de la Bisbal, que en aquesta ocasió col·laborarà amb un espectacular muntatge que porta per títol Forn translúcid. Es tracta de l’encesa d’un forn que construiran amb ampolles de vidre i argila, per a coure ceràmica. El forn arribarà a una temperatura de 950-1000ºC. L’espai destinat a la construcció del forn serà el claustre d’entrada al propi Museu i, tot plegat vindrà acompanyat de la música en directe del grup de versions FRONTERACUSTICA.\nMercès a que es tractarà d’un forn translúcid, durant la cocció, professionals i públic podran visualitzar tots els processos i reaccions que es produeixen dins el forn, i es demostrarà les possibilitats tècniques i estètiques d’aquest tipus de cocció. Un cop finalitzada la cuita, es mostraran totes les peces obtingudes en el mateix lloc, així com les ampolles foses.\nhttp://ceramisteslabisbal.com/wp-content/uploads/2016/05/cropped-LOGO-CERAMISTES-NOU-300x300.jpg 0 0 acebico http://ceramisteslabisbal.com/wp-content/uploads/2016/05/cropped-LOGO-CERAMISTES-NOU-300x300.jpg acebico2017-05-15 12:21:422017-10-23 18:23:54Dia internacional dels museus 2017\nLluis Heras “Didi” a surtdecasa.cat TANO PISANO: CERAMICA


Setmana del 25 de Novembre al 1 de Desembre: ELIZABETH HELEN BLACKBURN | Institut Sunsi Móra\nL’institut Projectes ESO – Batxillerat\nSetmana del 25 de Novembre al 1 de Desembre: ELIZABETH HELEN BLACKBURN\nVa néixer el 26 de novembre de 1948 a Austràlia. Va estudiar bioquímica a la Universitat de Melbourne. El 1975 es va doctorar en biologia molecular a la Universitat de Cambridge, Anglaterra. Del 1975 al 1977 va treballar a la Universitat de Yale gràcies a una beca post doctoral, on va començar a estudiar l’estructura dels telòmers dels cromosomes junt amb John Gall. L’any 1986 va ser nomenada catedràtica a la Universitat Berkeley, Califòrnia.\nElisabeth Helen Blackburn va ser la primera persona que va estudiar els telòmers, extrems dels cromosomes de les cèl·lules eucariotes que són necessaris tant pel control de la divisió cel·lular com per mantenir la integritat i estabilitat dels cromosomes. Durant aquest estudi va descobrir la telomerasa, un enzim que reconstrueix els telòmers durant la duplicació de l’ADN.\nL’enzim telomerasa està relacionat amb el rellotge biològic que controla l’edat de les cèl·lules i les ajuda a mantenir vives en afegir ADN els telòmers. Cada vegada que una cèl·lula es multiplica, els telòmers perden una quantitat petita d’ADN i s’escurcen. Amb el transcurs del temps, els cromosomes es fan malbé i les cèl·lules moren. La telomerasa ajuda a evitar que això passi. El 1986 Blackburn va aconseguir a Berkeley una plaça com a professora i directora de laboratori. El 1993 va ser nomenada directora del departament de Microbiologia i Immunologia, sent la primera dona en tenir un lloc semblant en aquesta universitat. Actualment és professora del departament de Bioquímica i Biofísica i cap del Laboratori Blackburn, líder mundial en la manipulació de l’activitat de la telomerasa en les cèl·lules.\nElisabeth Helen Blackburn ha rebut un llarg nombre de premis al llarg de la seva vida professional entre els quals destaquen l’Oréal-UNESCO For Women in Science Award for Laureates (2008) i el Nobel de Medicina (2009).\n“It makes no sense that the professional career is closed to a woman because of a temporary situation.”\nProjectes ESO - Batxillerat\nSetmana del 18 al 24 de Novembre:\nSetmana 30 - 4 Setembre Ann Makosinski\nSetmana 5 - 11 d'Octubre Tu Youyou\nSetmana 14 - 20 d'Octubre - Hipàtia d'Alexandria\nSetmana 21 al 27 d'Octubre: Sophie Germain\nSetmana del 28 d'Octubre al 3 de Novembre: Alice Eastwood\nSetmana del 3 al 10 de Novembre: Marie Curie\nSetmana de l'11 al 17 de Novembre: Jocelyn Bell


Decret de gestió de les dejeccions ramaderes\nEl Govern de la Generalitat de Catalunya inicia el tràmit final per la aprovació i entrada en vigor del Decret de gestió de la fertilització del sòl i de les dejeccions ramaderes.\nL’objectiu d’aquesta nova normativa es asegurar la qualitat de les aigües subterrànies i dels sòls, mantenint la viabilitat i sostenibilitat de les explotacions ramaderes.\nTambé existirá un règim sancionador en cas de que no es faci una gestió correcta. Aquest règim acompanyarà el Decret.\nEntre els diferents requeriments del nou Decret, es buscarà garantitzar la traçabilitat del transport. Si la parcel·la a fertilitzar és a més de 10km (al cap de dos anys després de la publicació serán 5 km), o si es tracta d’una empresa de serveis, s’haurà de garantir que els equips de transport de dejeccions estiguin equipats amb un GPS per a ser geolocalitzats i portar la traçabilitat de les aplicación de dejeccions ramaderes.\nPer obtener més información podeu consultar la noticia completa al següent link.


Carta de Charles Baudelaire a Édouard Manet | el funàmbul\nCarta de Charles Baudelaire a Édouard Manet\nPublicat el 1 Novembre 2020 per elfunambul\nDijous, 11 de maig de 1865\nUs estic agraït per la carta que M. Chorner m’ha donat aquest matí i també per la peça musical.\nJa fa temps que tinc la intenció de passar per París dues vegades, una per anar a Honfleur, i l’altra per tornar-ne; això només ho havia confiat en secret al boig d’en Rops, perquè amb prou feines tindria temps d’encaixar la mà de dos o tres amics, però, segons el que m’ha dit M. Chorner, Rops ho ha explicat a unes quantes persones, i ara resulta que naturalment hi ha molta gent que creuen que soc a París i em tracten d’ingrat i d’oblidadís.\nSi veieu en Rops, no doneu gaire importància als seus aires violentament provincians. A Rops li agradeu, Rops ha entès el valor de la vostra intel·ligència, i fins i tot m’ha confiat certes observacions sobre la gent que no us pot veure (ja que sembla que teniu l’honor d’inspirar odi). Rops és l’únic artista veritable (en el sentit que jo dono —potser jo i prou— a la paraula artista) que he trobat a Bèlgica.\nEm demaneu, doncs, que us torni a parlar de vós. Em demaneu que m’esforci a demostrar-vos el que valeu. El que exigiu és realment absurd. Se’n riuen de vós; les bromes us fan enrabiar; no us fan justícia; etc., etc… Creieu que sou el primer que es troba en aquesta situació? Teniu més talent que Chateaubriand i que Wagner? I, tanmateix, se n’han rigut molt, d’ells. I no s’han pas mort. I, per rebaixar-vos orgull, us diré que aquests homes són models, cadascun en el seu gènere, i en un món molt ric; i que vós, vós només sou el primer d’un art decrèpit. Espero que no us molesti la franquesa amb què us tracto. Sabeu l’estima que us tinc.\nHe volgut conèixer la impressió personal d’aquest M. Chorer, si és que podem considerar que un belga sigui una persona. He de dir que ha estat amable, i el que m’ha dit lliga amb el que sé de vós i amb el que algunes persones intel·ligents diuen de vós: Hi ha defectes, errors, manca d’aplom, però hi ha un encant irresistible. Tot això ho sé; soc un dels primers que ho ha captat. Ha afegit que el quadre que representa una dona despullada, amb la negra i el gat (és un gat, oi?), era molt superior al quadre religiós.\nQuant a Lemer, res de nou. Crec que aniré jo mateix a espavilar-la. Pel que fa a acabar aquí Pobre Bèlgica, en soc incapaç; estic dèbil, estic mort. Tinc una pila de poemes en prosa que he d’escampar en dues o tres revistes. Però ja no hi puc anar. Pateixo d’un mal que no tinc, com quan era petit i vivia a la fi del món. I tanmateix no soc patriota.\nOlympia, Édouard Manet (1863).\nL'entrada va ser publicada el Correspondències i etiquetada Édouard Manet, Charles Baudelaire per elfunambul. Guarda l'enllaç permanent.


PAe - CTT - àrea de Descàrregues - Punt únic de notificacions per a totes les Administracions Públiques - Adreça Electrònica Habilitada única\nPresentació de l'Adreça Electrònica Habilitada única\nEn funció del rol aquest servei pot requerir l'emplenament del corresponent instrument jurídic:\nCom a Punt de concentració de notificacions(PUC) d'un àmbit no requereix l'emplenament de cap instrument jurídic.\nCom a Gran Destinatari (GD) que recepciona les notificacions i comunicacions de forma automàtica és necessari signar una declaració responsable de l'ús de la plataforma. Aquesta document es troba publicat en la secció de Grans Destinataris.\nManual d'Ús de la Interfície Web\nDEHu_Manual d'usuari_Frontal (3836 KB · PDF) icona\nEspecificació dels serveis web entre el Punt únic de notificacions per a totes les AAPP i els PUC\nEspecificació dels serveis web entre el Punt únic de notificacions per a totes les AAPP i els Punts de concentració de notificacions (PUC)\nEspecificació de serveis web (817 KB · PDF) icona\nDEHú. Llistat d'emissors_202012 (1868 KB · XLS) icona\nData de modificació: 05/01/2021\nServeis Web LEMA\nAbans de sol·licitar accés li recomanem que empleni i ferm la Declaració Responsable que trobarà més endavant, que revisi el pla de proves publicat com a proposta per a la validació de la integració i que prepari la clau pública de el certificat amb el qual es vagi a identificar.\nPer sol·licitar l'accés haurà d'emplenar el formulari indicant en el camp Tipus: "Alta LEMA en Proves/Producció", incloent com a adjunts la Declaració Responsable i la clau pública, que trobarà en la url a continuació:\nDeclaració Responsable GD (160 KB · PDF) icona\nEspecificació del servei web per a grans destinataris-LEMA\nEspecificació del servei web LEMA per a grans destinataris\nProves d'Integracion amb GD (13 KB · XLSX) icona\nPUNotificaciones Especificacions - LEMA (versió publicada) (1001 KB · PDF) icona\nData de modificació: 22/10/2020\nPUNotificaciones Especificacions LEMA Propera versió (versió beta) (1669 KB · PDF) icona


Suite San Francesco Martina Franca Itàlia - Ofertes d'hotels amb els MILLORS DESCOMPTES EN LÍNIA\nVia Caraffa 7, Martina Franca City Center, Martina Franca, Itàlia, 74015 - Veure al mapa\nMés informació sobre Suite San Francesco\nAl visitar Martina Franca, vosté es sentirà com a casa a Suite San Francesco, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Suite San Francesco és compromet a que la seva estada sigui el més còmoda possible. Les carecterístiques més important de l'hotel inclouen aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Suite San Francesco és la vostra destinació si buscau allotjament de qualitat a Martina Franca.